நான்குமணிக்கு கிளம்பி இருட்டுக்குள் இறங்கி சின்னாறு செக்போஸ்டை அடைந்து கார்களை அங்கே விட்டுவிட்டு ஒரு மட்டடோர் வேனில் ஏறி உடுமலைபேட்டைக்குச் சென்றோம். அங்கே உணவுக்குச் சொல்லியிருந்த இடத்தில் ஒன்றரை மணிநேரம் தாமதம். போகும் வழியில் ஒரு மலையருவியருகே இறங்கி காலைக்கடன்களை கழித்தோம். சிவாவும் செந்திலும் அந்த குளிரிலும் அருவியில் குளித்தார்கள். வால்பாறைக்கு நாங்கள் திட்டத்துக்கு இரண்டுமணிநேரம் தாமதமாகச் சென்று சேர்ந்தோம்.